Երբա Բուենա արվեստի կենտրոն

Երբա Բուենա արվեստի կենտրոն (, YBCA), ժամանակակից արվեստի կենտրոն ԱՄՆ Կալիֆոռնիա նահանգի Սան Ֆրանցիսկո քաղաքում։ Տեղակայված է Երբա Բուենա այգիներում։ Այստեղ աչքի են ընկնում տեղական, ազգային, միջազգային և Սան Ֆրանցիսկոյի ծովածոցի շրջանի արվեստագետների վիզուալ և կատարողական արվեստի գործերը։ Ամբողջ տարվա ընթացքում Երբա Բուենա արվեստի կենտրոնի ծրագրերը ներկայացվում են երկու ուղենշային կառույցներում՝ ճապոնացի ճարտարապետ Ֆումիհիկո Մակիի կառուցած պատկերասրահներ և ֆորում շենքում և ամերիկացի ճարտարապետ Ջեյմս Ստյուարտ Պոլշեկի և Թոդ Շլիեմանի ստեղծած թատրոնում։

Պատմություն, տարաձայնություններ 
Դեռևս 1950-ական թվականներին Սան Ֆրանցիսկո քաղաքի կենտրոնը վերազարգացնելու, մասնավորապես` արդյունաբերական տարածքները, որոնք աստիճանաբար անգործության էին մատնված, զարգացնելու համար առաջ է քաշվում Երբա Բուենա կենտրոն անվամբ համաժողովների կենտրոն ստեղծելու գաղափարը։ Տեսլականում էր քաղաքն արդյունաբերականից վերափոխելու տուրիստական-համաժողովային քաղաքի։ Սակայն քաղաքի կենտրոնը զարգացնելու մտադրություն կար։ Սան Ֆրանցիսկոյի հարավային Մարկետ շրջանում եղել են հարյուրավոր հեկտարներով հարթավայրեր ցածր գներով։ Շրջանի վերակառուցման նպատակով ստեղծվել են տարբեր կորպորատիվ հանձնաժողովներ։ Գործողությունների կենտրոնում է եղել Սան Ֆրանցիսկոյի վերազարգացման գործակալությունը, որը սկզբում ղեկավարում էր Ջոզեֆ Ալիոտոն, ով 1968 թվականին դարձել է քաղաքապետ։ Զարգացման կենտրոն դիտարկվող տարածքը համարվում էր քաղաքի աղտոտված հատված։ Սակայն ծրագիրը մշակողները հաշվի չէին առել տեղական համայնքի համառությունը, որի հիմնական մասը ծերեր էին, տղամարդիկ, նախկին արտադրական աշխատողներ, ովքեր ապրում էին այդ տարածքի էժանագին հյուրանոցներում։ Ձևավորվեց վարձակալների  և սեփականատերերի ընդդիմադիր վերազարգացում միավորումը (TOOR), որը պահանջում էր, որ տարածքը փոխարինվի ցածր վարձակալությամբ տարածքով։ Դատարանում գործը վճռվեց հօգուտ միավորման։ Բանվոր դասակարգը մեղադրվեց Երբա Բուենա նախագծի ձգձգման համար։ Իրավիճակը փոխվեց 1976 թվականին նոր քաղաքապետ Ջորջ Մոսկոնեի ընտրությամբ, երբ ամբողջ նախագիծը կրկին վերանայվեց և կրճատելով հավակնությունները՝ սկսվեց Երբա Բուենա  արվեստի կենտրոնի կառուցումը։

2008-2015  թվականներին կենտրոնի կուրատորն է եղել Բեթի-Սյու Հերցը։

Երաժշտություն 
Երբա Բուենա արվեստի կենտրոնն ընդգրկում է բազմաթիվ երաժշտական ժանրեր և ոճեր։ Կենտրոնը ոչ միայն երաժիշտներին և խմբերին տրամադրում է բեմ, այլև խթանում է երաժշտական փորձը։ Մենակատարներից բացի, կենտրոնը հյուրընկալում է տարբեր երաժշտական նախագծեր։

Կերպարվեստ 
Բացի երաժշտական կատարւմների վայր լինելուց, կենտրոնը գործարկվում է նաև որպես թանգարան։ Ներկայացված են  տեղական և համաշխարհային արվեստի տարբեր գործեր և հավաքածուներ։   2008 թվականին Royal Art Lodge արվեստի խումբը  ներկայացրել է իր հոգեբանական սյուրռեալիստական աշխատանքները։

Պար 
Կենտրոնում պարը ներառում է տարբեր մշակույթների բազմազան ձևեր։ 2008 թվականի հոկտեմբերին իսրայելցի պարուսույցներ Ինբալ Պինտոն և Ավշալոմ Պոլակը ներկայացրել են  «Shaker»-ը՝ համատեղելով բալետի, ժամանակակից պարի, միմիկայի և ակրոբատիկայի տեխնիկայի հետ։ Կենտրոնում ներկայացվում են նաև դասական պարի ձևեր, օրինակ բալետ։

Ֆիլմ/վիդեո
Կենտրոնը աչքի է ընկնում տարբեր կինեմատոգրաֆիկ ձեռնարկումներով, այդ թվում տարբեր առարկաների վավերագրում, արտ-հաուս ֆիլմեր և օտարերկրյա ֆիլմեր։ Օրինակ 2009 թվականի ամառային սեզոնին ներկայացվել է կին մազոխիստների մասին վավերագրական ֆիլմ (Graphic Sexual Horror):

Վարձակալություն 
Կենտրոնը կարելի է վարձակալել մասնավոր միջոցառումների և տոնակատարությունների համար։ Կենտրոնում առավել աչքի ընկնող միջոցառումներից է եղել Apple Inc. նոր արտադրանքների ցուցադրությունը՝ ներառյալ iPod և iPad:

Ծանոթագրություններ

Արտաքին հղումներ 

Կալիֆոռնիայի արվեստի կենտրոններ
Սան Ֆրանցիսկոյի թատրոններ
Սան Ֆրանցիսկոյի պատկերասրահներ